Diari Oficial de la Generalitat Valenciana


Sumari del DOGV 8474, del 29-01-2019 (2019/467)

RESOLUCIÓ de 19 de novembre de 2018, de la Sotssecretaria, per la qual s'autoritza una transferència de crèdit del capítol II del programa 513.10, Infraestructures públiques, al capítol II del programa 513.30, Planificació, transports i logística, per import d'1.180.000 euros.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8474

Data del DOGV
:   29-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/467


Data del document
:   19-11-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 19 de novembre de 2018, de la Sotssecretaria, per la qual s'autoritza una transferència de crèdit del capítol II del programa 513.10, Infraestructures públiques, al capítol II del programa 513.30, Planificació, transports i logística, per import d'1.180.000 euros. [2019/467]  
  
  
Antecedents  
Vista la sol·licitud de data 29 d'octubre de 2018 de la Direcció General d'Obres Públiques, Transports i Mobilitat per a l'inici de l'expedient de modificació pressupostària per import d'1.180.000 euros per a dotar de crèdit pressupostari al capítol econòmic corresponent del pressupost assignat al programa 513.30, per a portar a puro i degut afecte el compliment del que es disposa en la sentència número 308/2018, de 11 d'abril de 2018, i en la sentència número 530/2018, de 24 de setembre de 2018, de la Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana.  
  
Vista la sentència ferma número 308/2018, de 11 d'abril de 2018, de la Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana que dicta el pagament d'una indemnització de 5.458.360,37 euros més els interessos de demora que procedisquen a determinar en execució de sentència.  
Vista la sentència ferma 530/2018, de 24 de setembre de 2018, de la Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana, que dicta el pagament d'una indemnització de 206.598,66 euros més els interessos legals d'aquesta quantitat des de la data de la reclamació fins avui de la notificació de la resolució i des d'aquesta fins al seu total pagament, els interessos legals de la quantitat resultant.  
Normativa d'aplicació  
1) Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
1.a) Article 21.1, que estableix que el compliment de les resolucions judicials que determinen obligacions a càrrec de la hisenda pública de la Generalitat correspondrà a l'òrgan competent per raó de matèria.  
  
1.b) Article 21.3 que detalla que l'òrgan encarregat del compliment acordarà el pagament amb càrrec al crèdit corresponent, en la forma i amb els límits del respectiu pressupost, Si per al pagament fora necessari realitzar una modificació de crèdit, haurà de concloure's el procediment corresponent dins dels tres mesos següents al dia de la notificació de la resolució judicial.  
1.c) Articles 44 i 49 reguladors de les modificacions pressupostàries i de les transferències de crèdit.  
2) Ordre de 22 de març de 2005, de la Conselleria d'Economia, Hisenda i Ocupació, per la qual es regula el procediment de gestió del pressupost de la Generalitat Valenciana.  
3) Llei 22/2017, de 29 de desembre, de pressupostos de la Generalitat per a l'exercici 2018.  
3.a) Article 21.3.a determina que la modificació dels crèdits dels respectius programes del pressupost constitueixen modificacions pressupostàries.  
3.b) Article 22, inclou dins dels crèdits ampliables els derivats de sentències judicials fermes (punt i)  
3.c) Article 25.1.a, determina que l'autorització de la variació del imports proposada, per transferència de crèdit entre els capítols II dels diferents programes pressupostaris de la conselleria, com a competència de la persona titular de cadascuna de les conselleries.  
4) Resolució de 2 de juliol de 2018, de la consellera d'Habitatge, Obres Públiques i Vertebració del Territori sobre delegació de l'exercici de competències en determinats òrgans de la Conselleria.  
4.a) Apartat segon, punt 6, delega en la persona titular de la Sotssecretaria les modificacions pressupostàries que, dins dels límits legals i pressupostaris, siguen competència de la Conselleria, a proposta del departament corresponent.  
4.b) Apartat segon, punt 8, delega en la persona titular de la Sotssecretaria el dictat dels actes administratius que s'hagen de realitzar en execució de les resolucions judicials que afecten a la Conselleria, excepte els previstos en l'article 5.12 del Decret 8/2016, de 5 de febrer.  
  
Atesos els apartats anteriors i l'informe favorable del Servei de Gestió Econòmica i Pressupostaria, de data 8 de novembre, a la modificació pressupostària sol·licitada per la citada Direcció General d'Obres Públiques, Transports i Mobilitat per atendre el pagament de les indicades sentències, resolc:  
  
Primer i únic  
Aprovar la transferència de crèdit del capítol II, per import de 1.180.000 ?, del programa pressupostari 513.10 al 513.30, d'acord amb el procediment gestió pressupostari establert.  
El detall de la modificació de crèdit autoritzada és el següent:  
  
València, 19 de novembre de 2018.- El sotssecretari, p. d. (R 02.07.2018, DOGV 8329): Francesc Signes Núñez.